นักวิเคราะห์หั่นเป้าหุ้นสิ้นปีเหลือ1,569จุด
สมาคมนักวิเคราะห์หั่นเป้าดัชนีหุ้นสิ้นปี56เหลือ1,569จุดจาก1,625จุดห่วงศก.จีนชะลอ-ลดคิวอี
29 ต.ค. 2565

สมาคมนักวิเคราะห์หั่นเป้าดัชนีหุ้นสิ้นปี56เหลือ1,569จุดจาก1,625จุดห่วงศก.จีนชะลอ-ลดคิวอี
สมาคมนักวิเคราะห์หลักทรัพย์ เปิดเผยผลสำรวจความเห็นนักวิเคราะห์เกี่ยวกับแนวโน้มการลงทุนครึ่งหลังปี 56 ว่า ความวิตกเรื่องเศรษฐกิจจีน และการเตรียมลดและเลิก คิวอี ของสหรัฐ ส่งผลให้นักวิเคราะห์ปรับลดคาดการณ์ดัชนีตลาดหลักทรัพย์ ณ ปลายปี 56 เฉลี่ยเหลือ 1,569 จุด จากการสำรวจครั้งก่อนอยู่ที่ 1,625 จุด ส่วนทางด้านปัจจัยบวกสำคัญมาจากการประเมินว่าผลประกอบการของบริษัทจดทะเบียนยังจะขยายตัวดี การฟื้นตัวของเศรษฐกิจโลก และการขยายตัวของเศรษฐกิจไทยยังอยู่ในเกณฑ์ที่ดี 
ทั้งนี้ นักวิเคราะห์ประมาณการอัตราการเติบโตทางเศรษฐกิจปี 56 ที่เฉลี่ย 4.6% ขณะที่คาดว่าอัตราการเติบโตของกำไรต่อหุ้น (EPS Growth) ปี 56 จะเติบโตเฉลี่ย 20.0% ราคาทองคำสิ้นปี 56 จะปรับตัวลงมาอยู่ที่ 18,157 บาทต่อบาททองคำ และคาดว่านักลงทุนต่างชาติและนักลงทุนสถาบันในประเทศจะซื้อสุทธิในช่วงครึ่งปีหลังของปี 56 รวมกว่า 2 หมื่นล้านบาท